खेलकूद में दिखी बच्चों की प्रतिभा, जीता ढेरों पुरस्कार
होआदिवासी समाज का सबसे बड़ा पर्व माघे पारंपरिक ढंग से संपन्न हुआ। प्राकृतिक पूजन का यह पर्व कुन्द्रीझोर, जोड़ा पोखर पुण्डी गुटू, तेंतुड़ी पोसी, कोलम साही नया गांव, राखा साही फाटक साही आदि गावों में मनाया गया। गुरी पर्व के दिन गौहाल घर आंगन को गोबर से साफ किया गया। मारंग पर्व के दिन विमेष पूजा हुई। बासी पर्व के दिन सांस्कृतिक कार्यक्रम का आयोजन हुआ। लोगों ने खेल कूद में भाग लेकर मस्ती की। सप्ताह भर तक लोगों ने पर्व का आनंद उठाया। बासी पर्व के दिन रविवार को बाल समागम का आयोजन किया गया। कोलम साही जोड़ा पोखर में स्कूली बच्चों ने आयोजित कार्यक्रम में जमकर अपनी प्रतिभा दिखाई। बच्चों के बीच 100, 200 और 500 मीटर का रेस, तीन टांग रेस, ऊंची कूद, लम्बी कूद, चेयर रेस, साइकिल रेस तीरंदाजी आदि का मुकाबला हुआ। इसमें सफल प्रतिभागियों को पुरस्कृत किया गया। बच्चों मे लखन सिद्धू, अजय सिद्धू, मंजीत कोड़ा, अजय केराई, हरदेव पिंगुवा, जामुन सिंह बोयपाई, बाहमुनी गागराई, सीता माझी सूली माझी आदि को पुरस्कृत किया गया। कार्यक्रम में श्रीनिवास तिरिया, राम जोजो, रमेश दास, महेन्द्र तिरिया, कांडे तिरिया जुगू चितम्बा आदि ने सराहनीय सहयोग दिया। सभी लोगों ने माघे पर्व का आनंद उठाया। आसपास के लोग कार्यक्रम में शामिल हुए।
hin_Deva hin_Deva